Neonympha mitchellii

Neonympha mitchellii est species papilionum subfamiliae Satyrinarum familiae Nymphalidarum. Quae in periculum in Civitatibus Foederatis vocatur, ubi eius collectio in locis feris contra leges est.Hamm et al. 2013.

Descriptio
Latitudo alarum est 35–45 mm. Alae sunt parvae, fragiles, perludicae. Inferioribus ambarum alarum lateribus sunt atrofuscae rotundaeque oculorum maculae, submarginalibus coloribus flavis circumdatis.

Distributio geographica et habitatio
Permanent in Civitatibus Foederatis pauci numeri remoti, qui in Michigania meridiana, Indiana septentrionali, Alabama, Virginia, et olim Nova Caesarea endemici sunt. Animalia in Carolina Septentrionali inventae describuntur subspecies separata, Neonympha mitchellii francisci.

In paludibus ubi Larix laricina, Rhus. vel Toxicodendron vernix, et Carex stricta vigent habitant. Larvae speciebus Cyperacearum vescuntur. Praeterea, Microstegio vimeneo, Iaponiensi specie invasiva vesci possunt.Mitchell's Satyr: Neonympha mitchelii. Alabama Butterfly Atlas, USF Water Institute, University of South Florida.<ref>"Host and Nectar Plants." Alabama Butterfly Atlas, USF Water Institute, University of South Florida.</ref> 

Vita
Adulti circa decem tantum dies Iunio exeunte volare solent. Sursum deorsum circa unum pedem supra solum tarde volitant. Feminae singulum ovum in gramine, vel pluria ova in inferiori parvarum arborum novellarum phorbarum latere, pariunt. Instar quartum hiemat.

Notae

Bibliographia
Hamm, C. A. V. Rademacher, D. A. Landis, et B. L. Williams. 2013. "Conservation Genetics and the Implication for Recovery of the Endangered Mitchell's Satyr Butterfly, Neonympha mitchellii mitchellii," Journal of Heredity'' 105 (1): 19–27. doi:10.1093/jhered/est073. ISSN 0022-1503. PMID 24158752.

Nexus externi

De specie. Bugguide.net.
De specie. Butterfliesandmoths.org.
De genere. Funet.fi.
"New findings of Mitchell’s Satyr (Neonympha mitchellii) in Alabama by Vitaly Charny," Tils.ttr.org.

Categoria:Euptychiina
Categoria:Lepidoptera Americae Septentrionalis
Categoria:Species animalium
Mitchell
Categoria:Taxa French
Categoria:Taxa 1889